  Майя Бывальцева Воткаысь спортсменка Анна Полякова сумоя абсолютной категориын дуннелэн чемпионкаез луиз. Со сярысь ивортэмын «ВКонтакте» мерлыко вотэсын «Центр спортивной подготовки Ижевск» группаын. Ӵошатсконъёс ортчизы 30–31 пӧсьтолэзе Улан-Баторысь спортъя «Буянт Ухаа» дворецын. Монголилэн шоркараз вуиз дуннелэн трос пол чемпионкаез Анна Полякова (Жигалова) но. Удмуртиысь сумоистка пуктэм ужпумзэ быдэстӥз но нош ик возьматӥз, со дуннеын тужгес кужмоез шуыса. Озьы ик Полякова Россилэн сборноеныз ӵош командаослэн первенствоязы вормиз. Тегъёс: Мерлык Спорт Удмуртия Вотка  